Title: พระราชกฤษฎีกา จัดตั้งเทศบาลเมืองอ้อมน้อย พ.ศ. 2545

พระราชกฤษฎีกา
จัดตั้งเทศบาลเมืองอ้อมน้อย
พ.ศ. ๒๕๔๕

ภูมิพลอดุลยเดช
ป.ร.
ให้ไว้ ณ
วันที่ ๑๓ กันยายน พ.ศ. ๒๕๔๕
เป็นปีที่
๕๗ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรจัดตั้งเทศบาลเมืองอ้อมน้อยโดยเปลี่ยนแปลงฐานะเทศบาลตำบลอ้อมน้อย
ในอำเภอกระทุ่มแบน จังหวัดสมุทรสาคร เป็นเทศบาลเมืองอ้อมน้อย

อาศัยอำนาจตามความในมาตรา ๒๒๑
ของรัฐธรรมนูญแห่งราชอาณาจักรไทย และมาตรา ๑๐ แห่งพระราชบัญญัติเทศบาล พ.ศ. ๒๔๙๖
ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๑) พ.ศ. ๒๕๔๓
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑  พระราชกฤษฎีกานี้เรียกว่า พระราชกฤษฎีกาจัดตั้งเทศบาลเมืองอ้อมน้อย พ.ศ. ๒๕๔๕

มาตรา ๒[๑]
 พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้เปลี่ยนแปลงฐานะเทศบาลตำบลอ้อมน้อย
ในอำเภอกระทุ่มแบน จังหวัดสมุทรสาคร เป็นเทศบาลเมืองมีชื่อว่า เทศบาลเมืองอ้อมน้อย

มาตรา ๔  ให้กำหนดเขตเทศบาลเมืองอ้อมน้อย ไว้ดังนี้
หลักเขตที่ ๑ ตั้งอยู่ริมทางหลวงแผ่นดินหมายเลข ๓๔๑๔
ฟากตะวันตก ที่จุดซึ่งเส้นแบ่งเขตจังหวัดสมุทรสาครกับจังหวัดนครปฐม
ตัดกับทางหลวงแผ่นดินหมายเลข ๓๔๑๔
ด้านเหนือ
จากหลักเขตที่ ๑
เป็นเส้นเลียบเส้นแบ่งเขตจังหวัดสมุทรสาครกับจังหวัดนครปฐม ไปทางทิศตะวันออก
ผ่านทางหลวงแผ่นดินหมายเลข ๓๓๑๐ ถึงหลักเขตที่ ๒ ซึ่งตั้งอยู่ที่จุดซึ่งเส้นแบ่งเขตจังหวัดสมุทรสาครกับจังหวัดนครปฐมบรรจบกับเส้นแบ่งเขตจังหวัดสมุทรสาครกับกรุงเทพมหานคร
ด้านตะวันออก
จากหลักเขตที่ ๒
เป็นเส้นเลียบเส้นแบ่งเขตจังหวัดสมุทรสาครกับกรุงเทพมหานคร ไปทางทิศใต้
ผ่านทางหลวงแผ่นดินหมายเลข ๔ ถึงหลักเขตที่ ๓ ซึ่งตั้งอยู่ที่จุดซึ่งเส้นแบ่งเขตจังหวัดสมุทรสาครกับกรุงเทพมหานครบรรจบกับเส้นแบ่งเขตตำบลอ้อมน้อยกับตำบลสวนหลวง
อำเภอกระทุ่มแบน จังหวัดสมุทรสาคร
ด้านใต้
จากหลักเขตที่ ๓ เป็นเส้นเลียบเส้นแบ่งเขตตำบลอ้อมน้อยกับตำบลสวนหลวง
อำเภอกระทุ่มแบน ไปทางทิศตะวันตก และเส้นเลียบเส้นแบ่งเขตตำบลอ้อมน้อยกับตำบลท่าไม้
อำเภอกระทุ่มแบน ไปทางทิศตะวันตกเฉียงใต้
ผ่านทางหลวงแผ่นดินหมายเลข ๓๐๙๑ ถึงหลักเขตที่ ๔
ซึ่งตั้งอยู่ที่จุดซึ่งเส้นแบ่งเขตตำบลอ้อมน้อยกับตำบลท่าไม้ อำเภอกระทุ่มแบน
บรรจบกับเส้นแบ่งเขตจังหวัดสมุทรสาครกับจังหวัดนครปฐม
ด้านตะวันตก
จากหลักเขตที่ ๔
เป็นเส้นเลียบเส้นแบ่งเขตจังหวัดสมุทรสาครกับจังหวัดนครปฐม
ไปทางทิศตะวันออกเฉียงเหนือและทิศเหนือ ผ่านทางหลวงแผ่นดินหมายเลข ๔ จนบรรจบกับหลักเขตที่
๑
ดังปรากฏในแผนที่ท้ายพระราชกฤษฎีกานี้
ตามเส้นแนวเขตที่กล่าวไว้ในมาตรานี้
ให้มีหลักย่อยปักไว้เพื่อแสดงแนวเขตตามสมควร

มาตรา ๕  ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
พันตำรวจโท ทักษิณ  ชินวัตร
นายกรัฐมนตรี

[เอกสารแนบท้าย]

๑.
แผนที่ท้ายพระราชกฤษฎีกาจัดตั้งเทศบาลเมืองอ้อมน้อย พ.ศ. ๒๕๔๕

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากเทศบาลตำบลอ้อมน้อยซึ่งจัดตั้งขึ้นโดยพระราชกฤษฎีกาจัดตั้งเทศบาลตำบลอ้อมน้อย
อำเภอกระทุ่มแบน จังหวัดสมุทรสาคร พ.ศ. ๒๕๓๗
มีสภาพความเจริญเติบโตทางเศรษฐกิจและสังคมเพิ่มขึ้น สมควรเปลี่ยนแปลงฐานะเป็นเทศบาลเมืองอ้อมน้อย
 จึงจำเป็นต้องตราพระราชกฤษฎีกานี้

ธิดาวรรณ/แก้ไข
๑๕
พฤศจิกายน ๒๕๔๕

ปิติวรรณ/ปรับปรุง
๑๔ เมษายน ๒๕๖๓

ปาจรีย์/ตรวจ
๗ ตุลาคม ๒๕๖๓

[๑] ราชกิจจานุเบกษา
เล่ม ๑๑๙/ตอนที่ ๙๓ ก/หน้า ๑/๒๐ กันยายน ๒๕๔๕